procesaur/Wiki.mk huggingface dataset:
Гадебуш

Гадебуш (|Gadebusch) — град во округот Северозападен Мекленбург, во сојузната покраина Мекленбург-Западна Померанија, Германија. Градот се наоѓа на половина пат помеѓу Либек и Шверин. Градот претставува административно седиште на истоимената општинска заедница.
Градот е познат по својата Градска црква (''Stadtkirche''), изградена во 1220 година, сметана за најстара тулна црква во Мекленбург и Замокот (''Schloss''), изграден во периодот 1580-1583 во северноренесансен стил.
Близу градот се одиграла Битката кај Гадебуш во 1712 година во Големата северна војна.
1 Градски единици
Покрај градот Гадебуш, кон самиот град се вклучени и следниве населени места:
* Амтсбаухоф
* Ан дер Флете
* Буххолц
* Дорф Ганцов
* Гистов
* Гистов Вердер
* Хоф Ганцов
* Јармсторф
* Клајн Хундорф
* Мелин
* Ној Баухоф
* Ној Гистов
* Рајнхартсдорф
* Штресдорф
* Вакенштет
Примера Дивисион (Шпанија) 2013-2014

Сезоната 2013-14 во Примера Дивисион била 83-та сезона од основањето. Сезоната започнала на 17 август 2013, а завршила на 18 мај 2014.
Титулата ја освоила екипата на Атлетико Мадрид. Најдобар стрелец бил Кристијано Роналдо (Реал Мадрид) со 31 постигнат гол.
1 Завршна табела
|| |
Зенит

Зенит — замислена точка која се наоѓа во местоположба „над“ одредено место, на замислената небесна сфера. „Над“ ја означува вертикалната насока на гравитациската сила која е во спротивна насока од насоката на зенитот. Со спротивна насока се означува насоката на гравитацијата којашто е насочена кон надирот.
Зенит може да се користи како и име коешто означува успех и моќ.
1 Потекло
Потеклото на зборот „зенит“ е праиндоевропско и се дефинира како '*mei-' („да се промени“). Во латинскиот јазик се сретнува како 'meare' („да се помине“). Со претставката 'sē-' („настрана“) се добива обликот 'sēmeare' („да се разграни“). Тогаш e обликувана именката 'sēmita' што означува странично („странично“). Кога Римјаните ја зазедоа Сирија, краток период пред времето на Христа, месните жители Арамејците го присвоиja зборот 'sēmita' како 'simta' („странично“). По заминувањето на Римјаните, и какошто Арапите ја заземаа земјата во век тие го презедоа арамејскиот збор 'simta' како 'samt' („настрана“) и од него изведоа нови астрономски изрази.
Зборот „зенит“ потекнува од неточното читање на арапскиот израз ar, што означува „насочување на главата“ или „патека над главата“, какошто е наведено во записите од средниот век на латински јазик (за време на век), а можно е и да потекнува од старите шпански записи. Подоцна беше сведено на 'samt' („насока“), а воедно и неточно запишан како 'senit'/'cenit', во текстовите „m“ било погрешно читано како „ni“. Во век за првпат се сретнува во старофранцускиот јазик зборот 'cenith', 'zenith'.
2 Значење и употреба
.
Поимот ''зенит'' понекогаш се користи за да се означи највисоката точка достигната од некое небесно тело во текот на својата привидна орбита од дадена точка на набљудување. Оваа значење на зборот често се користи да се опише местоположбата на Сонцето („Сонцето го постигнало својот зенит...“), но за еден астроном Сонцето нема сопствен зенит, и е во зенитот само ако е точно над него.
Во науката, зенитот е насоката со која се означува мерењето на аголот на зенитот, аголот помеѓу насоката во која се одвива набљудувањето (пример, ѕвезда) и локалниот зенит.
Во астрономијата, висината во хоризонтскиот координатен систем и аголот на зенитот се комплементарни агли, при што хоризонтот е нормален на зенитот. Астрономскиот меридијан исто така е определен од зенитот, и се опишува како круг на небесната сфера кој поминува низ зенитот, надирот и небесните полови.
3 Поврзано
*Азимут
*Геодезија
*Историја на геодесијата
*Средина на небото
*Субсончева точка
*Зенитно растојание
Гревесмилен-Ланд

Гревесмилен-Ланд (|Grevesmühlen-Land) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во градот Гревесмилен, иако самиот не е член на општинската заедница.
Општинската заедница Гревесмилен-Ланд се состои од следниве општини:
# Бернсторф
# Гегелов
# Плишов
# Рогенсторф
# Ритинг
# Штепеництал
# Тесторф-Штајнфорт
# Упал
# Варнов
Штепеництал

Штепеництал (|Stepenitztal) — општина во округот Северозападен Мекленбург, во Мекленбург-Западна Померанија, Германија. Името на општината е добиено по реката Штепениц. Била создадена на 25 мај 2014 година со спојување на поранешните општини Берцов, Малентин и Папенхузен.
Дерматофитоза

Дерматофитоза е габично заболување предизвикано од посебна група на габи, наречени дерматофити. Во дерматофити спаѓаат родовите: ''Trychophyton'', ''Microsporum'' и ''Epidermophyton''. Тие паразитираат во кератинските делови на кожата и кожните израстои (нокти и влакна) и го лизираат кератинот. Во зависност од локацијата на која паразитира дерматофитот, може да ги предизвика следниве болести:
* Tinea pedis (атлетско стапало)
* Tinea unguium
* Tinea corporis
* Tinea cruris
* Tinea manuum
* Tinea capitis
* Tinea barbae
* Tinea faciei
Алеф (буква)

Алеф — прва буква во голем број од семитските абџади (азбуки), меѓу кои феникиската , сириската syr, хебрејската he и арапската ar.
Врз основа на феникиската буква се создала грчката буква алфа, а потоа и кириличната а.
1 Потекло
Зборот „алеф“ е западносемитски збор за „вол“ и формата на буквата потекнува од прасинајскиот глиф кој се засновал на египетскиот хиероглиф F1 , кој прикажувал глава на вол.
2 Арапски јазик
Буквата се пушува како ar, се именува како ar или во транслитерација ''''. Буквата е прва во арапското писмо и ги означува гласовите или грлениот глас .
3 Хебрејски јазик
Буквата се пишува како he, се именува како he и се транскрибира како ''Aleph''. Буквата го означува грлениот глас, се користи за одделување две соседни самогласки во посебни слогови а на почетокот на зборот е тивок глас.
правописни варијации
различни фонтови, ракописно хебрејско писмо, Рашиево писмо
Serif, Sans-serif, Monospaced
א, א, א
4 Сириски јазик
''Алаф''
''Madnḫaya'' Alap
''Serṭo'' Olaph
''Esṭrangela'' Alap
5 Поврзано
* Арапска азбука
* Хебрејска азбука
* Арамејска азбука
* Феникиска азбука
Штепениц (Траве)

Штепениц (|Stepenitz) — десна притока на реката Траве во сојузната покраина Мекленбург-Западна Померанија, Германија. Реката поминува и низ територијата на градот Либек во сојузната покраина Шлезвиг-Холштајн.
Штепениц истекува од издолженото и тесно Нојмилско Езеро, кое се наоѓа во северозападниот дел на градот Шверин.
Бајраче

Бајраче е македонско оро кое потекнува од Костурско. Орото го играат жени. Во еден момент на играње во круг на знак на ороводецот играчите паровно се одделуваат и продолжуваат да играат во пар.
Клицер Винкел (амт)

Клицер Винкел (|Klützer Winkel) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Клиц.
Општинската заедница Клицер Винкел се состои од следниве општини:
# Болтенхаген
# Дамсхаген
# Хоенкирхен
# Калкхорст
# Клиц
# Циров
Атентат во џамија Јилдиз

Неуспешниот атентат врз османлискиот султан Абдул Хамид II бил организиран од страна на Ерменската револуционерна федерација во џамија Јилдиз на 21 јули 1905 година во Истанбул. Како причина за атентатот бил т.н. Ерменски масакар. .
Во 1904 година водачот на ВМОРО Борис Сарафов во Женева се сретнал со ерменските револуционери кои го запознале за идните планови. Самиот план бил изработен од страна на Кристапор Микаелјан. Тој се снабдил со руски пасош и заедно со неговите ќерки заминал во Истанбул. Од рускиот конзулат добил билет за набљудување на реонот кај џамиајта Јилдиз. По некое време заминал за Софија каде сакал најпрвин да ги тестира направените експлозивни бомби, но на 5 март 1905 година при подготовка на бомбите, една од нив се активирала по кое Микаелјан починал. И покрај инцидентот, планот за атентат продолжил.
Султанот секој петок заминувал кон џамијата Јилдиз и обично се враќал по истиот пат по кој доаѓал на петочната молитва. Ерменските револуционери планирале експлозивот да биде сокриен во кочија која требало да биде паркирана пред џамијата и експлозивот да се активира кога султанот ќе ја напушти џамијата. Кочијата била управувана од Зарех, учесник во зазимањето на отоманската банка. Кога кочијата пристигнала пред џамијата Зарех го поставил тајмерот за планираните 42 секунди според кој султанот требало да се приближи, но султанот се задржал во разговорите со шејк ул-исламот. Бомбата била фрлена врз султанот но тој останал неповреден, а од експлозијата загинале 26 луѓе на султанот, самиот атентатор а повеќе од 50 биле повредени.
Клиц (Мекленбург)

Клиц (|Klütz) — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа близу брегот на Балтичкото Море, 22 километри северозападно од Висмар и 33 километри североисточно од Либек. Познат е по благородниот велепоседнички дом Замок Ботмер (''Schloss Bothmer''). Градот претставува административно седиште на општинската заедница Клицер Винкел.
1 Познати луѓе
* Федор Келинг (1820-1909) — новозеландски политичар
* Карл Фридерих Кристијан Келинг (1818-1898) — новозеландски политичар
Болтенхаген

Болтенхаген (|Boltenhagen) — општина и приморско одморалиште во округот Северозападен Мекленбург, во сојузната покраина Мекленбург-Западна Померанија, Германија, сместена на брегот на Балтичкото Море, 30 километри источно од Либек. Нуди широк поглед на Либечкиот Залив; 5-километарска долга и песочна плажа, крајбрежна патека, ресторани и воздушни бањи, како и бањи за слепи лица.
Болтенхаген е особено омилен помеѓу семејствата поради плитките плажи, комбинирани со одличниот квалитет на водата.
Марината со рибарското пристаниште се надоврзуваат на одморалиштето неговиот најисточен крај, нудејќи хотели и приватни плажи кон Воленбершкиот Залив, плиток залив помеѓу Болтенхаген и Висмар, дел од поголемиот Висмарски Залив.
Западно од општината и близу крајбрежјето се наоѓа малиот сликовит замок Грос-Шванзе, неодамна обновен и претворен во луксузен хотел. Јужно од него се наоѓа Замокот Ботмер, значаен тјудорски замок во блискиот град Клиц, кој исто така може да се посети.
Едамер

Едамер (|edammer) — полутврдо сирење кое традиционално се продава во топчести пити со бледожолта внатрешност и завиткани во жолти или црвени парафински обвивки.
1 Историја
Името доаѓа од градот Едам во покраината Северна Холандија. Едамерот зрее и се транспортира добро, не се расипува — само се стврднува. Овие квалитети (меѓу другите) го направиле најпопуларно светско сирење во периодот од до век.
2 Особини
Повеќето „млади“ едамер сирења кои се продаваат во малопродажба имаат благ вкус, малку се солени, имаат вкус на лешник и лесен мирис споредено со другите сирења. Како што сирењето старее, неговиот вкус се заострува и станува појак. Содржи значително помалку маснотии во однос на другите традиционални сирења – околу 28% маснотии. Модерниот едамер е помек во однос на другите сирења заради тоа што содржи малку маснотии.
3 Производство
Иако традиционално едамерот се произведува од необработено млеко, денес на пазарот се наоѓа само фабрички произведен едамер од пастеризирано млеко.Се обликува во топки и се остава да зрее. Сирењето зрее шест до осум недели.
4 Гастрономија
Едамерот добро оди со некои овошја како: праски, дињи, кајсии и цреши. Узреаниот едамер се јаде со традиционалните „сирни овошја“ како круши и јаболка. Како и повеќето сирења добро оди со крекери и леб. Со ова сирење се препорачува црвено вино, на пример пино ноар.
Потрчулка

Потрчулка е македонско оро кое потекнува од Овче Поле, а се игра и во Кочанско Поле. Орото во првиот дел од образецот се завлекува со нозете, а потоа следат благи потскоци и баланси. Ги играат жени. Се игра во отворен круг. Орото при играње се движи во десно. Жените ги држат рацете во полузавиен став во пределот на лактите. Според карактерот, орото е соборско.
AllMusic

AllMusic (порано: All Music Guide или AMG) — музички портал во сопственост на All Media Network, LLC, основано во 1991 г. од архвиварот на популарна култура Мајкл Ерлевајн како водич за потрошувачите. Следната година е објавено првото прирачно дело. Кога првпат излегло на семрежјето, AMG било поставено на основа на протоколот Gopher, пред воведувањето на светската пајажина. Во подоцнежниот дел на 2007 г., AMG прешло во рацете на претпријатието Macrovision (сега Rovi) за 72 милиони долари.
Во јули 2013 г. Rovi ги продале владенијата на AMG — AllMusic.com, AllMovie.com и AllGame.com на претпријатието All Media Network, LLC., кое пак е создадено од првичните основачи на SideReel.com и Ackrell Capital.
All Media Network, LLC има седишта во Сан Франциско и Ен Арбор, САД.
1 Содржина
Базата на податоци на AllMusic е лиценцирана и се користи во наплатните системи на некои продавници. Ги опфаќа следниве поединости:
* Основни податоци: имиња, жанрови, учесници, авторскоправни податоци, броеви на производи.
* Описна содржина: стилови, тонови, расположенија, теми, националности.
* Односна содржина: влијанија од слични музичари и албуми.
* Уредничка содржина: биографии, рецензии, котирање.
AllMusic тврдат дека ја имаат најголемата дигитална музичка база со околу 6 милиони песни, како и најголемата библиотека на омоти (преку половина милион).
Нивната база се користи во неколку поколенија на преслушувачите Windows Media Player и Musicmatch Jukebox за распознавање на музичките содржини и нивно организирање. Windows Media Player 11 и составната музичка продавница MTV Urge ја имаат проширено употребата на податоци од AllMusic со поврзани музичари, биографии, рецензии, изведбени списоци и други податоци.
AllMusic се користи како извор на каталожни податоци, биографии на музичари, рецензии на албуми, информации за поврзани музичари, изведбени списоци и други информации на музичките продавници iTunes Music Store, Zune Marketplace, Zune player, eMusic, AOL, Yahoo!, Amazon.com и други. AllMusic исто така претставува основа на базта Naim Extended Music на изведувач Naim HDX.
In 2011 г. Rovi известиле дека AllMusic, заедно со AllMovie and AllGame имаат три милиони поединечни посетители месечно.
2 Признанија
Во август 2007 г., списанието ''PC Magazine'' го вброило AllMusic во списокот на „Најдобри 100 класични мрежни места“.
3 Поврзано
* AllMovie
* AllGame
* SideReel
Лицов-Либсторф

Лицов-Либсторф (|Lützow-Lübstorf) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Лицов.
Општинската заедница Лицов-Либсторф се состои од следниве општини:
Фудбалски куп на Македонија 2014-2015

Фудбалски куп на Македонија 2014–2015 било 23. издание на македонскиот куп во фудбал.
Работнички ја освоил титулата.
1 Прво коло
Натпреварите биле одиграни на 19, 20 и 21 август 2014.
Клуб, Резултат, Клуб
Фортуна (III), 0-8, Хоризонт Турново
Работник Џумајлија (III), w/o, Силекс
Кожуф Гевгелија (II), 2-1, Македонија Ѓорче Петров (II)
Вулкан (III), 0-2, Пелистер
Гоблен (III), 0-3, Тетекс
Новаци 2005 (III), 0-5, Гостивар (II)
11 Октомври (III), 0-9, Шкупи (II)
Брегалница Голак (III), 1-4, Дрита (II)
Беласица (III), 1-1 (2-4 пен.), Напредок (II)
Саса (III), 0-2, Ренова
Влазними (III), 1-9, Вардар
Младост (II), 0-1, Брегалница 2008
Победа Јуниор (III), 3-2, Металург
w/o, Работнички
w/o, Еуромилк Горно Лисиче (II)
w/o, Шкендија
Забелешка: Римските броеви го означуваат нивото на лигата каде клубовите учествувале во сезоната 2014–15.
2 Осминафинале
Во оваа рунда влегле 16-те победници од Првото коло. Првите натпревари се одиграле на 24 септември, додека вторите се одиграле на 14, 21 и 22 октомври 2014.
|}
3 Четвртинафинале
Во оваа рунда влегле 8-те победници од Втората рунда. Првите натпревари се одиграле на 18 и 26 ноември, додека вторите се одиграле на 4 и 6 декември 2014.
|}
4 Полуфинале
Во оваа рунда влегле 4-те победници од Втората рунда. Првите натпревари се одиграле на 18 март, додека вторите се одиграле на 15 април 2015.
|}
4.1 Прв натпревар
----
4.2 Втор натпревар
----
5 Екипа победник
Работнички4. титула
6 Поврзано
* Прва фудбалска лига на Македонија 2014/2015
* Втора фудбалска лига на Македонија 2014/2015
* Трета фудбалска лига на Македонија 2014/2015
Османлиско-венецијански договор (1416)

Османлиско-венецијанскиот поморски договор од 1416 година бил договор меѓу двете земји ставање на крај на краткиот конфликт и пропишување на правилата за поморска трговија меѓу двете земји.
По падот на Селџуците, анадолските бејлици како Кареси, Ајдин и Ментеше немале доволно сила за да го контролираат Егејското Море. По нивното вклучување во Османлиското Царство, Османлиите ги зазеле нивните флоти и се заканиле на венецијанската доминација во Егејот. Во времето кога трите анадолски бејлици ја вратиле својата независност по инвазијата на Тимур, тие немале сила за да се здобијат со своите поранешни флоти.
Во 1415 година, набргу по Отоманскиот интеррегнум, Венеција испратила 10 галии во Мраморното Море за проверка на османлиската флота. До судир дошло на 14 мај 1416 година кога венецијанската флота ја поразила османлиската.
Византискиот цар Мануил II Палеолог доброволно се пријавил за медијатор, и двете страни се договориле најпрвин да се ослободат воените заробеници од конфликтот, се обврзиле дека ќе биде воведена војна против пиратите, а Венеција им дала неколку трговски концесии на Османлиите.
Анастасиос Донис

Анастасиос Донис (роден на 29 август 1996 во Блекбурн, Англија) — грчки фудбалер, напаѓач на
АПОЕЛ и на грчката репрезентација.
1 Технички одлики
Донис поседува голем талент, брзи нозе и одлично око за гол. Најчество игра како лево крило или како напаѓач.
Нојбург (амт)

Нојбург (|Neuburg) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Нојбург.
Општинската заедница Нојбург се состои од следниве општини:
# Бенц
# Бловац
# Бојенсдорф
# Хорнсторф
# Крузенхаген
# Нојбург
Владо Поповски (политичар)

:''За правникот и политичарот со истото име и презиме видете Владо Поповски''
Владо Поповски - Ладе (роден во - , ) — долгогодишен политички работник.
1 Животопис
Во својата плодна политичка и професионална кариера тој бил министер без ресор во Владата на Македонија во периодот 2002-2006 година, во два мандати Секретар на Град Скопје и директор на ЈП „Водовод и канализација“.
Во последен период од својата истакната професионална кариера во два мандати, од февруари 2010 година, бил секретар на Општина Карпош. Во последниот период од својата богата политичка кариера бил член на Извршниот одбор и претседавач на Централниот одбор на Граѓанската опција за Македонија - ГРОМ. На 19 јули 2014 година по кратко боледување, на 59 годишна возраст починал во Скопје.
Лариса (округ)

Округот Лариса (грчки: Περιφερειακή ενότητα Λάρισα) е административна единица во периферијата Тесалија, во средишниот дел на Грција. Административен центар на округот е истоимениот град Лариса, а значајни се и градовите Трново, Фарсала и Еласона.
Округот Лариса е создаден во 2011 година на местото на некогашната префектура, која имала исто име, површина и граници.
1 Природни одлики
Округот Лариса е втор по големина во цела Грција, а најголем во периферијата Тесалија. Со самото тоа округот има долги граници и многу соседни окрузи. На север се граничи со окрузите Пиерија и Кожани, на запад со окрузите Гребен и Трикала, на југозапад со округот Кардица, а на југ со окрузите Фтиотида и Магнезија. Источна граница е брегот на Егејско Море.
Најважниот дел на округот е средишниот, Tесалиската рамнина („Житницата на Грција"), која ја преградува реката Пинејос, а каде се наоѓа и градот Лариса. Рамнината, на исток се граничи со долината Темпе, познат природен резерват во државата. Преку неа водат сите патишта кон приморската рамнина, позната како Олимписки брег, чиј најјужен дел припаѓа на овој округ. Северниот, источниот и јужниот дел на округот е планински и покриен со шума. На север на округот е сместена јужната половина на планината Олимп, највисоката планина во Грција. На исток се наоѓа крајбрежната планина Мавровуни.
2 Историја
Првите жители на ова подрачјена денешниот округ Лариса биле Пелазгите. Во античко време оваа област била првата област освоена при ширењето на Античка Македонија. Во подоцнежната епоха доаѓа владеењето на Римјаните, потоа Византијците и на крај Османлиите. Иако месните Грци биле многу активни во текот на Грчкото востание во 1821, ова подручје повторно стана дел од современа Грција дури во 1881, а северниот дел на оккругот дури во 1913. Во 1947 година е создадена префектурата Лариса во денешните непроменети граници. Положбата на префектурата, а денес округ, е на главниот грчки пат Солун-Атина и со тоа се овозможи брз пост-воен развој.
3 Население
По последните проценки од 2005 година, округот Лариса имаше околу 280.000 жители, од кои околу 50% живеат во седиштето на округот, градот Лариса.
Етнички состав: Мнозинството од населението во округот се Грци, а последните години овде се насели и помал број доселеници од цел свет.
Густината на населеност е нешто повеќе од 50 ж./км<sup>2</sup>, што е помалку од просекот на Грција (околу 80 ж./км<sup>2</sup>). Рамничарскиот дел е многу погусто населен од планинскиот на исток и југ.
4 Административна поделба
Округот Лариса се дели на 7 општини:
# Аја
# Еласона
# Килелер
# Лариса
# Темпи
# Трново
# Фарсала
Лариса е најголема населба и седиште на округот, а други позначајни градови (> 10.000 ж.) се: Трново, Фарсала и Еласона.
5 Поврзано
*Лариса
*Олимп
*Тесалија
Фудбалска репрезентација на Советскиот Сојуз

Фудбалска репрезентација на Советскиот Сојуз (|сбо́рная Сове́тского Сою́за по футбо́лу) — фудбалска репрезентација на Советскиот Сојуз.
По распадот на Советскиот Сојуз тимот ја претставувал Заедницата на независни држави (формално име за екипата која што го претставувала непостоечкиот Советски Сојуз). ФИФА ја смета фудбалската репрезентација на Заедницата на независни држави (потоа фудбалска репрезентација на Русија) како ''наследник'' на Советскиот Сојуз и сите негови резултати. Сепак, голем процент од играчите на некогашниот репрезентација доаѓале надвор од Руската СФСР, главно од Украинската ССР, и по распадот на СССР, некои играчи од поранешната Украинска ССР како што е Андреј Канчелскис продолжиле да играат во новоформираниот руска репрезентација.
Советскиот Сојуз само двапати не успеал да се квалификува на Светските првенства, во 1974 и 1978 година, а учествувал на вкупно седум завршни турнири. Најдобар резултат на Светските првенства за СССР било освојувањето на четвртото место во 1966, кога во полуфиналето изгубиле со резултат 2:1 од Западна Германија. Советскиот Сојуз пет пати учествувал на Европските првенства, а го освоиле во 1960 година кога во финалето ја совладале репрезентацијата на Југославија со резултат 2:1. Го освоиле второто место во три наврати (1964, 1972 и 1988) и еднаш завршиле на четвртото место (1968), каде што по нерешениот натпревар со Италија во полуфиналето, по фрлање на паричка биле испратени да одиграат меч за трето место (каде што изгубиле од Англија). Репрезентацијата на СССР исто така освоила и два златни медали на Летните олимписки игри (1956 и 1988 година) како и три бронзени медали (во 1972, 1976 и 1980)
ФК Јувентус сезона 2013-2014

Сезоната 2013-14 за фудбалскиот клуб Јувентус била 116 од неговото основање и седма последователна сезона во највисоката лига на италијанскиот фудбал.
1 Дресови
Спортска опрема: Најк
Главен спонзор: Jeep
2 Тим
играчите во италик го напуштиле клубот во текот на сезоната
3 Натпреварувања во сезоната
3.1 Суперкуп на Италија
Ова за Јувентус бил 9-ти Суперкуп и нивна 6.титула
3.2 Серија А
3.2.1 Завршна табела
<onlyinclude>
3.3 Куп на Италија
Јувентус ја започнал својата кампања во Купот на Италија директно пласиран во осминафиналето, како еден од осумте најдобри тимови во мината сезона.
3.4 Лига на шампиони
3.4.1 Фаза по групи
Група Б, , , , , , , ,
1. Реал Мадрид, 6, 5, 1, 0, 20, 5, +15, 16
2. Галатасарај, 6, 2, 1, 3, 8, 14, -6, 7
3. Јувентус, 6, 1, 3, 2, 9, 9, 0, 6
4. Копенхаген, 6, 1, 1, 4, 4, 13, -9, 4
3.5 Лига Европа
3.5.1 Нокаут фаза
3.6 Список на стрелци
Вклучени се сите официјални натпревари. Листата е рангирана според бројот на дресот во случаи на еднаков број постигнати голови.
, , , , Име, Серија А, Куп на Италија, Лига на шампиони, Лига Европа, Суперкуп на Италија, Вкупно
1, НП, 10, Карлос Тевез, 19, 0, 0, 1, 1, 21
2, НП, 14, Фернандо Љоренте, 16, 0, 2, 0, 0, 18
СР, 23, Артуро Видал, 11, 0, 5, 2, 0, 18
3, СР, 6, Пол Погба, 7, 0, 0, 1, 1, 9
4, СР, 21, Андреја Пирло, 4, 0, 0, 2, 0, 6
5, ОД, 3, Џорџо Кјелини, 3, 0, 0, 0, 1, 4
СР, 8, Клаудио Маркизио, 4, 0, 0, 0, 0, 4
НП, 27, Фабио Кваљарела, 1, 1, 2, 0, 0, 4
6, НП, 12, Себастијан Џовинко, 2, 1, 0, 0, 0, 3
НП, 18, Дани Освалдо, 1, 0, 0, 2, 0, 3
ОД, 19, Леонардо Бонучи, 2, 0, 0, 1, 0, 3
ОД, 26, Стефан Лихтштајнер, 2, 0, 0, 0, 1, 3
7, НП, 9, Мирко Вучиниќ, 2, 0, 0, 0, 0, 2
СР, 22, Квадво Асамоа, 2, 0, 0, 0, 0, 2
8, ОД, 4, Мартин Касерес, 0, 1, 0, 0, 0, 1
ОД, 13, Федерико Пелузо, 1, 0, 0, 0, 0, 1
СР, 20, Симоне Падоин, 1, 0, 0, 0, 0, 1
Вкупно, 79, 3, 9, 10, 4, 103
Газа

Газа (غزة) — најголемиот град во Појасот Газа, кој е дел од палестинските територии. Тој се наоѓа на брегот на Средоземното Море и има население од околу 515.000. Голем дел од населението се состои од палестинските бегалци. Градот има долга историја која датира од 2000 година п.н.е. Во градот има голем број на важни објекти од кои се издвојува џамијата „ел-Омари“ од XII век, и црквата „Св. Порфириј“ од IV век.
Тука се наоѓаат поголем број на археолошки наоѓалишта од една долга историја. Меѓу нив се остатоците од манастирот на Свети Иларион, која се простира на површина од два хектари, а беа откриени во 1999 година.
1 Поврзано
*Појас Газа
*Палестина
Срцев залисток

Срцевите залистоци овозможуваат течење на крвта низ срцето во еден правец.
Кај цицачите постојат четири срцеви залистоци:
* два преткоморно-коморни залистоци: митрален залисток (дволистен или бикуспидален залисток), и тролистен залисток (трикуспидален залисток)
* два полумесечести залистоци: аортален залисток и белодробен залисток.
Атлас (анатомија)

Во анатомијата, атлас (C1) е најгорниот (прв) вратен прешлен на ‘рбетниот столб. Тој е наречен според Атлас од старогрчката митологија, бидејќи ја држи главата.
1 Опис
Атласот е најважниот пршлен, зашто е одговорен да ја држи главата. Се наоѓа меѓу основата на главата и вториот вратен пршлен. Од едната страна е поврзан со тилните кондили на тилната коска, а од другата страна со вториот вратен прешлен, наречен „аксис“. Тој е тенок и најлесен пршлен во целиот ’рбет, со тежина од околу 15-20 грама. Со негова помош се извршуваат сите движења на главата, а во него се наоѓаат и важни центри за живот. Така, низ него поминува нервот „вагус“ кој ги контролира сите внатрешни органи, како и дел од кранијалните нерви, артерии, вени и лимфни садови.
2 Заболувања
Кога атласот не е во својата физиолошка положба, тој врши притисок врз артериите, вените, лимфните садови и нервите што поминуваат низ него, а во таква состојба страда мозокот, бидејќи во него нема доволно кислород, така што целото тело се наоѓа во енергетски дефицит. Притоа, под изместување на атласот се подразбира минимално лизгање од само неколку десетини делови од милиметарот. До изместување на атласот доаѓа поради различни причини, како: генетски предизпозиции, патолошка положба на атласот во текот на ембрионалниот развој, неправилно седење, неправилни навики на вртење на вратот, спортска неактивност, неправилна положба при спиењето, повреди, како и невролошки, ревматолошки, автоимуни заболувања и нарушување на метаболизмот. Дијагнозата се поставува со анамнеза, рендгенско испитување итн. За лекување на проблемите со атласот најчесто се применува физикална терапија, а во поново време и Атлас релакс методот за репозиција на првиот вратен пршлен.
Нојклостер-Варин

Нојклостер-Варин (|Neukloster-Warin) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Нојклостер.
Општинската заедница Нојклостер-Варин се состои од следниве општини:
# Бибов
# Глазин
# Језендорф
# Либерсторф
# Нојклостер
# Пасзе
# Варин
# Цуров
# Цизов
Куп на саемските градови 1955/58

Куп на саемските градови 1955/58 — првото издание на Купот на саемските градови. Купот траел три сезони, од 1955 до 1958 година. Првото натпреварување почнало со групна фаза во која секој од тимовите играл по двапати, еднаш на домашен и еднаш на гостински терен. Поради правилото дека секој град мора да има само еден претставник, многу градови со повеќе фудбалски клубови ги бирале најдобрите играчи од тие тимови коишто би го претставувале градот. Еден од овие, Лондон XI, стигнал до финалето каде што се натпреварувал во двомеч со шпанскиот клуб Барселона од којшто биле поразен.
1 Полуфиналe
Првите натпревари биле одиграни на 16 септември и 23 октомври, а реванш натпреварите на 23 октомври и 13 ноември 1957 година.
, Вкупен резултат, , 1 натпревар, 2 натпревар
1.1 Трета средба
Средбата се одиграла на 23 ноември 1957 година.
, Резултат,
2 Финале
|}
Нојклостер

Нојклостер (|Neukloster) — град во округот Северозападен Мекленбург, во сојузната покраина Мекленбург-Западна Померанија, Германија. Градот претставува административно седиште на општинската заедница Нојклостер-Варин. Се наоѓа на околу 45 километри од Росток и на околу 20 километри од Висмар.
Рена

Рена (|Rehna) — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа 26 километри југоисточно од Либек и 28 километри северозападно од Шверин. Градот претставува административно седиште на истоимената општинска заедница.
Ангелко Чупаров

Ангелко Аврамов Чупаров е роден во село Папрадиште, Азот, Велешко, во 1878 година.
Тој беше еден од најпреданите месни организациски дејци. Во есента, 1907 година, по наредба дадена од реонскиот војвода, Михаил Змијата да однесе едно писмо во Велес и да го предаде на градското раководно тело, тргнал од селото Бистрица за град Велес. Но агенти на српската пропаганда соопштуваат на деврието да го стигне Ангелко и да го претресе. Деврието (група турски војници) го престигнуваат Ангелко меѓу селата Чашка и Еловец и бараат од него да го претресат. За писмото да не падне во рацете на власта и да не настанат масовни апсења, Ангелко го голта писмото и се застрелува. Така, на својата служба, умре Ангелко за да го зачува родот и честа на својот тврд мијачки род.
Шенбергер Ланд

Шенбергер Ланд (|Schönberger Land) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Шенберг.
Општинската заедница Шенбергер Ланд се состои од следниве општини:
# Дасов
# Грибен
# Грос Зимц
# Локвиш
# Лидерсдорф
# Менцендорф
# Ниндорф
# Родухелсторф
# Шенберг
# Зелмсдорф
Дволистен залисток

Дволистен залисток, познат како и митрален, бикуспидален или лев преткоморнокоморен залисток е срцев залисток кој се наоѓа помеѓу левата срцева преткомора и левата срцева комора. Се нарекува митрален поради неговиот облика на митра. Изграден е од два листа.
За време на дијастола, дволисниот залисток се отвора и ја полни левата комора со крв. За време на систола дволисниот залисток се затвора и на тој начин овозможува крвта да продолжи да тече кон аортата и спречува да се врати кон левата преткомора.
Дасов

Дасов (|Dassow) — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа на Балтичкото Море, 20 километри источно од Либек и 2 километри јужно од Либек-Травеминде.
Трилече

Трилече или торта со три млека (шпански: ''torta de tres leches''), или леб со три млека (''pan tres leches''), е сунѓереста торта - во некои рецепти, и путереста торта - натопена во три вида на млеко: млеко во прав, кондензирано млеко и суров крем.
Кога путерот не се користи, на трилечето е многу лесна торта, со многу воздушни меурчиња. Оваа посебна текстура е таква, бидејќи нема влажна содржина, и покрај тоа што е натопена во мешавина на три типа на млеко.
1 Популарност и потекло
Трилечето е најпопуларно во Средна и Јужна Америка, Северна Америка и многу делови на Карибите. Потеклото е спорно, но сепак идејата за создавање торта натопена во течност најверојатно е од средновековно европско потекло, слична на тортите како што се британската ''Трифл'', и италијанското ''Тирамису'', кои го користат овој метод. Рецепти за натопени десерти беа забележани во Мексико во почетокот на 19 век, веројатно резултат на големиот меѓукултурен пренос што се одржа меѓу Европа и Америка. Рецептите се појавија од страна на компанијата ''Нестле'' која ги етикетира во 1940 година, што може да ја објасни широката распространетост на популарноста на тортата низ Латинска Америка, бидејќи компанијата создаде подружници во Аргентина, Чиле, Куба, Мексико и Венецуела во 1930 година.
2 Поврзано
*Торта
*Колач
*Десерт
Шенберг (Мекленбург)

Шенберг (|Schönberg) — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа на 16 километри источно од Либек и 7 километри од Дасовското Езеро. Градот претставува административно седиште на општинската заедница Шенбергер Ланд.
1 Историја
Првото официјално спомнување на градот Шенберг било во 1219 година, а кратко подоцна станал резиденција на Епископијата Рацебург.
Шенберг бил окупиран од Црвената армија и станал дел од Источна Германија. Во близина на железничката станица во градот се наоѓаат советски гробишта.
2 Збратимени градови
Шенберг е збратимен со следниве градови:
* Рацебург, Шлезвиг-Холштајн, Германија, од 1990
* Фергеланда, Шведска, од 2005
Исландски саги

Исландските саги (исландски: Íslendingasögur) - исто така познати како семејни саги - се прозна историја во која најчесто се опишуваат настаните што се случувале во Исланд во 10-ти и почетокот на 11 век, за време на т.н. Доба на сагата. Тие се најпознатите примероци на исландска литература.
Исландските саги се литературен феномен на тринаесеттиот и четиринаесеттиот век. Тие се фокусирани на историјата, особено на генеалошката и семејната историја. Тие се одраз на борбата и конфликтот кој настана во рамките на општествата на втората и третата генерација на исландски доселеници.
Авторите на овие саги се непознати. Научниците веруваат дека една, ''Егилсовата сага'' е напишана од Снори Стурлусон, потомок на еден од хероите на сагата, но тоа останува неизвесно и несигурно. Стандардната модерна верзија на исландски саги е позната како ''Íslenzk fornrit''.
1 Поврзано
*Исланд
*Среден век
*Литература
Агрон

Агрон (250 п.н.е. - 231 п.н.е.) — илирски крал од 3 век п.н.е.
Агрон го наследил престолот на Ардијанското Кралство од неговиот татко Плеурат II. Се истакнал како способен владетел, успевајќи да ги обедини илирските племиња и да го скрши отпорот на поедини племенски водачи. Како последица на ова, создал моќно кралство кое било најраспострането во тоа време. Со своите брзи и лесно подвижни галии- либурните, Илирите агресивно делувале по грчките колонии на Јадранското Море, така што ги зазеле островите Хвар и Крф и го блокирале островот Вис, поради што и почнале недоразбирањата со Римската држава. Всушност, Ардијанското Кралство на Агрон се простирало на најголемиот дел од историското подрачје Илирија.
Во 231 г.пр.н.е. македонскиот крал Деметриј II, побарал воена помош од Агрон во борбата со Етолците, заради нивното освојување на градот Медион. Агрон му притекнал на помош со 5000 војници и 1000 бродови. Во текот на ноќта, Илирите ненадејно ги нападнале Етолците и извојувале одлучувачка победа. Со себе понеле голем воен плен, а Агрон бил толку среќен поради победата, што поради прекумерното конзумирање на вино починал во 231 година п.н.е.
Агрон бил оженет двапати. Првата жена му се викала Тритеута со која го имал синот Пинес. Втората и многу попозната е Теута, која како маќеа на Пинес, станала негов регент и фактички таа владеела со Ардијанското Кралство во наредните години.
1 Поврзано
* Илирски владетели
* Теута
2 Наводи
Нагорна аорта

Нагорната аорта е почетниот нагорен дел од аортата. Нагорната аорта е долга околу 5 сантиметри. Таа започнува од левата срцева комора и продолжува со лакот на аортата.
1 Гранки
Единствени гранки на нагорната аорта се левата и десната срцева артерија, кои поаѓаат од нејзиниот корен. Овие артерии се нутритивни крвни садови на срцето.
Питер Селерс

Питер Селерс (|Peter Sellers; - ) — британски глумец и комичар. Најпознает е по улогата како инспектор Клузо во серијалот филмови „Пинк Пантер“, но и по улогите во филмовите, „Д-р Стрејнџлав“, „Лолита“ и „Добре дојдовте, господине Ченс“. Глумицата Бети Дејвис еднаш за него рекла „тој не е глумец, тој е камелеон“.
Селерс славата ја стекнал на BBC со радио комедијата „Гун Шоу“. Се женел четири пати и имал три деца од свовите први два брака. Приватниот живо на Селерс бил исполнет со превирање и кризи, како и емоционални проблеми и земање различни супстанци.
Кеплер-421b

Кеплер-421b — вонсончева планета со најдолгата позната година од планетите што преминуваат, иако орбитата не е долга како кај планетите кои се откриени преку непосредно снимање, или како кај планетите кои се откриени со помош на методот на радијална брзина.
Планетата минува преку површината, или преминува, околу сопствената ѕвезда гледано од Земјата и се потребни 704 Земјени денови за да се направи една орбита, и со тоа ја има најдолгата година позната за која и да е вонсончевата планета која опреминува. (За споредба, Земјата кружи околу Сонцето еднаш на секои 365 дена, додека на Марс му се потребни 780 дена.)
Кеплер-421b, која е со големина слична на Уран, е на далечина од 1.000 светлосни години од Земјата во соѕвездието Вага. Беше забележана од телескопот Кеплер, кој беше поставен во орбита во март 2009 година за да ги најде планетите кои минуваат преку површините на сопствените ѕвезди со што предизвикуваат минимални затемнувања на сјајноста на ѕвездата кога минуваат пред неа.
1 Користена литература
* , Phil Plait, Slate, July 23, 2014
* , July 23, 2014 at 2:15:00 PM by Niko Vercelletto, Popular Mechanics
* , Anthony Wood, July 23, 2014, Gizmag
* , by Shannon Hall on July 22, 2014, Universe Today
* , July 22, 2014, RedOrbit
* , David M. Kipping, Guillermo Torres, Lars A. Buchhave, Scott J. Kenyon, Christopher E. Henze, Howard Isaacson, Rea Kolbl, Geoff W. Marcy, Stephen T. Bryson, Keivan G. Stassun, Fabienne A. Bastien
Брахиоцефалична артерија

Брахиоцефалична артерија или брахиоцефалично стебло е артерија која со крв ја снабдува десната рака, вратот и главата. Таа е првата гранка на аортниот лак. Се дели на десна заедничка каротидна артерија и десна потклучна артерија. Не постои брахиоцефалична артерија на левата страна. Левата заедничка каротидна артерија и левата потклучна артерија излегуваат директно од аортниот лак.
Кеплер-23b

Кеплер-23b — вонсончева планета која кружи околу Кеплер-23, сместена во соѕвездието Лебед. Планетата била откриена со вселенскиот телескоп Кеплер во јануари 2012.
Планетата е поголема од земјата, и нејзината орбита е многу блиску до матичната ѕвезда.
Света Вероника

Света Вероника — христијанска светителка спомената во Новиот завет, која дванаесет години боледувала од незапирливо крвавење, која Исус Христос ја исцелил. Света Вероника со својата марама го избришала испотеното и вкрвавено лице на Исус Христос, кога тој носејќи го светиот крст одел кон Голгота. Христовиот лик со оцртал на убрусот на Света Вероника, поради што оваа светителка на иконите е прикажана со својот убрус на кој се гледа лицето на Исус Христос.
Мнемоника

Мнемоника се правила и вештини за добро паметење. Мнемозина од старогрчката митологија била персонификација за меморија.
Пример за мнемоника: витамини растворливи во масти се витамините Е, К, Д и А. (мнемоника ''КАДЕ'').
Игрите на гладните (филм)

Игрите на гладните (|The Hunger Games) — американски филм, режиран од Гери Рос а заснован на книгата ''Игрите на гладните'' од Сузан Колинс. Филмот е првото остварување во тројната литературна франшиза. Главните улоги ги толкуваат Џенифер Лоренс и Џош Хачерсон.
1 Приказна
Приказната е заснована во пост-апокалиптичка држава наречена Панем, која е поделена на дистрикти (реони). Главниот град на Панем е Капитол, а Панем е опкружен со 12 дистрикти. Секоја година од секој дистрикт се бираат по две жртви, таканаречени трибути. Се бираат по два трибути од секој дистрикт, момче и девојче, кои се форсирани да се борат да преживеат во арена сè со цел угледните луѓе од Капитол да бидат забавувани а со тоа и воедно да се задоволат потребите на Капитол. Откако Прим Евердин ќе биде одбрана како трибут на 74. годишни игри, нејзината сестра Кетнис Евердин ќе се пријави како волонтер сè со цел да ја заштити сестра си.
2 Глумечка екипа
* Џенифер Лоренс, во улога на Кетнес Евердин.
* Џош Хачерсон, во улога на Пита Меларк.
* Лиам Хемсворд, во улога на Гејл Хаутом.
* Вуди Харелсон, во улога на Хејмич Абернати.
* Елизабет Бенкс, во улога на Ефи Тринкет.
* Лени Кравиц, во улога на Сина.
* Стенли Тучи, во улога на Цезар Фликермен.
* Доналд Сатерленд, во улога на Сноу.
* Вес Бентли, во улога на Синека Крејн.
* Вилоу Шиалдс, во улога на Примроуз Евердин.
3 Маркетинг, издавање и заработка
Првиот трејлер за филмот беше издаден на 29 август 2011. Филмот беше закажан за официјална премиера на 23 март 2012. Филмот не беше прикажуван во македонските кина. На денот на премиерата, филмот заработил $67,263,650. Кината го прикажувале филмот сè до септември истата година, така што филмот успеал да заработи конечна бруто заработка од вкупно $691,247,768, односно 31,434,492,249 денари. 41% од бруто заработката, филмот ја здобил во странските кина односно заработил $283,237,076. Со оглед на тоа дека буџетот за филмот $78,000,000.00 односно 3,547,050,000 денари а заработил 31,434,492,249 денари, филмот се смета за ''најпрофитабилното филмско остварување за 2013''. Остварувањето успеало да му донесе на студиото вкупна заработка од 27,887,442,249 денари.
4 Продолжение
После успехот на првиот филм, Лајансгејт најави дека продолжетокот на првото филмско остварување, насловено како ''Игрите на гладните: Раѓање на огнот'', треба да ја доживее својата премиера во ноември 2013.
Плимна табела

Плимна табела (плимна карта) — предвидување кое ги покажува дневните периоди и висини на плимата и осеката, најчесто за точно определена меатоположба. Висините на плимите за време на меѓупериодите (периодот меѓу плима и осека) може приближно да се пресмета со користење на правилото на дванаесетки или попрецизно со употреба на објавена плимна крива за таа местоположба.
1 Објавување и обем
Плимните табели се објавуваат во најразлични облици, како табели на хартија и табели достапни на семрежјето. Повеќето плимни табели се пресметани и објавени само за големите пристаништа, наречени и „стандардни пристаништа“, и се со времетраење од една година — стандардните пристаништа можат да бидат близу едни до други или пак оддалечени стотици километри. Периодите на плимите и осеките за малите пристаништа се пресметуваат со употреба на објавени периоди и висинските разлики меѓу „стандардни“ пристаништа и помалите пристаништа.
2 Датуми и периоди
Датите на појава на високите плими и ниските плими, отприлика во периоди од седум дена, можат да се определат од висинара на плимите во класичните табели за плими и осеки: мал обем ги означува осекитедодека голем ги означува плимите.
На атлантското крајбрежје на северозападна Европа, периодот меѓу секоја плима и осека е со просечен период од 6 часа и 10 минути, со што се добиваат секојдневно две плими и две осеки.
3 Пресметки
Предвидувањето на плимите било обременето со сложени пресметки, и во периодите пред употребата на дигиталните сметачи, табелите се добиваа со употреба на специјало наменски пресметковни машини наречени плимомери.
4 Поврзано
* Плимомер
Аортен лак

Аортниот лак започнува од нагорната аорта, а продолжува со надолната аорта. Има три гранки: брахиоцефаличната артерија, левата заедничка каротидна артерија, и левата потклучна артерија. Лакот на аортата се наоѓа во средноградието.
Хосе Серпа

Хосе Родолфо Серпа Перес (|José Rodolfo Serpa Pérez; р. ) — колумбиски професионален друмски велосипедист, кој вози за континенталната екипа Оргуло Антиокењо. Претходно возел за професионалната континентална екипа , во која поминал седум години, до сезоната 2013, како и за UCI World Tour екипата .
Во 2006 година, Серпа ја освоил Американската турнеја на UCI, како и друмската трка на Панамериканските игри.
1 Достигнувања
;2001
: 2. Светски велодромски куп - екипна потера
;2003
: Панамерикански игри
::1. Поединечен хронометар
::3. Екипна потера
;2005
: 6. Краен пласман Вуелта а Венецуела
;2006
: 1. Американска турнеја на UCI
: Панамериканско друмско првенство
: Средноамерикански и карипски игри - поединечен хронометар
: 1. Краен пласман Вуелта а Венецуела
::1. Етапа 4 (ITT)
: 1. Етапа 6 Вуелта Сиклиста пор ун Чиле Водач
: 1. Етапа 12 Вуелта а Колумбија
: 2. Краен пласман Вуелта ал Тахира
::1. Етапа 7
::1. Етапа 10
::1. Етапа (ITT)
: 6. Краен пласман Тур де Лангкави
::1. Етапа 4
::1. Етапа 5
;2007
: 1. Етапа 5 Вуелта ал Тахира
: 2. Краен пласман Тур де Лангкави
::1. Етапа 8
: Панамерикански игри - медисон
: 4. Краен пласман Вуелта а Венецуела
: 5. Краен пласман Вуелта Сиклсита пор ун Чиле Водач
;2008
: 1. Краен пласман Класико Сиклистико Банфоандес
::1. Етапа 6
::1. Етапа 7
: 1. Етапа 9 Вуелта а Венецуела
: 1. Етапа 6 Тур де Лангкави
: 4. Краен пласман Тур де Сан Луис
;2009
: 1. Краен пласман Тур де Лангкави
::1. Етапа 5
::1. Планински пласмна
: 3. Краен пласман Тур де Сан Луис
::1. Етапа 4
: 1. Етапа 7 Вуелта а Венецуела
;2010
: 1. Етапа 2 Сетимана интернационале ди Копи е Бартали
: 1. Етапа 4 Сетимана Сиклистика Ломбарда
: 2. Краен пласман Тур де Сан Луис
: 2. Меморијал Марко Пантани
;2011
: 1. Џиро дел Фриули
: 1. Етапа 1б (ТТТ) Сетимана интернационале ди Копи е Бартали
: 2. Краен пласман Тур де Сан Луис
::1. Етапа 2
: 2. Краен пласман Џиро дела Провинција ди Реџо Калабрија
: 2. Краен пласман Џиро ди Сардења
;2012
: 1. Краен пласман Тур де Лангкави
::1. Етапа 5
::1. Етапа 6
::1. Планински пласман
: 5. Краен пласман Тур де Сан Луис
;2014
: 1. Трофео Лаигвелја
1.1 Распоред на резултатите на Гранд Тур
Гранд Тур, 2006, 2007, 2008, 2009, 2010, 2011, 2012, 2013, 2014, 2015
Џиро, 31, —, 26, 13, 30, 52, 87, 27, —, —
Тур, —, —, —, —, —, —, —, 21, 48, 122
Вуелта, —, —, —, —, —, —, —, —, 93, —
СО = се откажал; — = не учествувал
GU Риби b

GU Риби b (GU Psc b) — непосредно снимена масивна планета придружник на ѕвездата GU Риби, со необично голема орбита од 2000 ае (3×10<sup>11</sup> км) , и привидно аголно растојание од 42 лачни секунди. Планетата е со метоположба со ректасцензија од и деклинација од на растојание од .
1 Особености
Орбиталниот период околу сопствената ѕвезда (која е 1/3 од масата на Сонцето) или времето потребно за да направи една „година“, ќе изнесува приближно 163.000 години. Станува збор за гасовита планета во соѕвездието риби, на растојание од 155 светлосни години од нашиот Сончев Систем, и се проценува дека има маса од меѓу 9 и 13 Јупитерови маси, и температура на површината од 1000 келвини
Станува збор за релативно млад ѕвезден систем дел од подвижното јато AB Златна Рипка, околу 30 млади ѕвезди кои потекнуваат од истиот молекуларен облак со старост од 100 милиони години, и е единствената најдена планета од овој вид од испитуваните 90 ѕвезди.
2 Откривање
Планетата ја открила меѓународна екипа на астрономи предводени од Мари Ев-Нод од универзитетот на Монтреал во Квебек, преку заемно набљудување од телескопите на опсерваторијата „Џемини“, ОММ, CFHT и опсерваторијата Кек . Огромното растојание на планетата овозможи да се искористи збир од техники како инфрацрвено набљудуваље и набљудуваља во видливата светлина за полесно да се забележи, техника која научниците се надеваат да ја искористат и за откривање на планети кои се поблиску до сопствените ѕвезди со помош на GPI во Чиле.
Близу инфрацрвената спектроскопска анализа за планетата беше направена со помош на спектрографот ''GNIRS'' монтиран на телескопот „Северен Џемини“, со што се покажа дека на површината на планетата има мала активност со што се потврдува староста на планетата. Исто така беше забележано слабо впивање на метанот во H и K спектралните ширини што пак означува дека станува збор за планета ос спектрална класа T3.5.